KTB ตั้งเป้ายอดเบี้ยประกันใหม่ปีนี้โต 25% หลัง 4 เดือนแรกเพิ่มกว่า 4 พันลบ.
KTB ตั้งเป้ายอดเบี้ยประกันใหม่ปีนี้โต 25% หลัง 4 เดือนแรกเพิ่มกว่า 4 พันลบ.
27 พ.ค. 2558

นายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย จำกัด (มหาชน) หรือ KTB เปิดเผยว่า ธนาคารตั้งเป้ายอดเบี้ยประกันใหม่ปีนี้เติบโต 25% จากปีที่ผ่านมา มาที่ 15,000 ล้านบาท โดยในช่วง 4 เดือนแรกที่ผ่านมา ธนาคารมีเบี้ยประกันชีวิตและวินาศภัยใหม่เพิ่มกว่า 4,000 ล้านบาท โดยการขยายตลาดแบงก์แอสชัวรันส์จากฐานลูกค้าเดิมที่มีอยู่กว่า 12 ล้านราย และจับมือกับพันธมิตรทางธุรกิจ พัฒนาผลิตภัณฑ์ใหม่ๆ เพื่อเพิ่มทางเลือกในการวางแผนชีวิตให้กับลูกค้า
โดยคาดว่าประกันสูงวัย iBegin จะได้รับการตอบรับที่ดี เนื่องจากลูกค้าไม่ต้องตรวจและตอบคำถามสุขภาพ รวมทั้งลูกค้ากลุ่มผู้สูงวัยมีจำนวนเพิ่มมากขึ้น ที่สำคัญประเทศไทยกำลังก้าวสู่สังคมผู้สูงอายุ และในอนาคตอัตราค่ารักษาพยาบาลที่เพิ่มขึ้น ดังนั้นลูกค้าจึงมีความจำเป็นต้องวางแผนเพื่อการเกษียณอายุที่ครอบคลุมด้านสุขภาพ โดยประกันภัย iBegin จะเป็นส่วนหนึ่งที่ช่วยแบ่งเบาภาระของลูกค้า